અમદાવાદ: ફ્રાન્સની રાજધાની પેરિસમાં થયેલા આતંકવાદી હુમલાના પગલે નવેમ્બર-ડિસેમ્બરમાં ફ્રાન્સ અને યુરોપની ટૂર પર અસર પડી છે. પેરિસ ટૂરિસ્ટોનું પસંદગીનું સ્થળ રહ્યું છે. આગામી બે-ત્રણ મહિનામાં ટૂર ઓપરેટરો દ્વારા યોજાનારી યુરોપની પેકેજ ટૂરમાંથી ફ્રાન્સની બાદબાકી થઇ રહી છે. તો બીજી બાજુ યુરોપ જવા માગતા ટૂરિસ્ટો બુકિંગ કરાવતા ખચકાઇ રહ્યા છે. જ્યારે જેમણે યુરોપની ટૂર માટે બુકિંગ કરાવ્યું છે તે પૈકીના ઘણા લોકો કેન્સલ કરાવવા લાગ્યા હોવાનું જાણવા મળ્યું છે.